gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5151, del 09-12-2005 (2005/13111)

Informació pública de l'alternativa tècnica del programa d'actuació integrada PAU Poble Mar, unitat d'execució número 2.
------------------------------------------------------------------------------------------------------------------------

### Dades del document

Número de DOGV
:   5151

Data del DOGV
:   09-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13647


Organisme emissor
:   Ajuntament d'Oliva

Tipus de document
:   Anunci

Informació pública de l'alternativa tècnica del programa d'actuació integrada PAU Poble Mar, unitat d'execució número 2. [2005/A13076]
  
La mercantil Desed Mare Nostrum, SL, ha presentat per a la seua tramitació una alternativa tècnica del programa per al desenvolupament de l'actuació integrada de la unitat d'execució número 2 del PAU Poble Mar, l'àmbit de la qual inclou una superfície de 13.098 metres quadrats.
  
L'alternativa tècnica del programa que se sotmet a informació pública integra, de conformitat amb el que disposa l'article 32 de la Llei 6/1994, de 15 de novembre, de la Generalitat Valenciana, la documentació del programa, l'estudi de detall de les illes 1 i 2 i el projecte d'urbanització.
  
De conformitat amb el que disposen els articles 45 i 46 de la Llei 6/1994, se sotmet a informació pública l'alternativa tècnica del programa per un període de 20 dies hàbils comptadors des de l'endemà de la publicació del present anunci en el Diari Oficial de la Generalitat Valenciana.
  
Dins del període d'informació pública, les persones interessades poden examinar la documentació de l'expedient i formular-hi al·legacions. També podran presentar unes altres alternatives tècniques en competència durant el període esmentat. Les proposicions juridicoeconòmiques s'han de presentar durant els cinc dies següents al del venciment del període d'informació pública. Els terminis anteriors es prorrogaran, per 20 dies hàbils addicionals, si dins dels primers 10 dies d'informació pública alguna persona es compromet a presentar una alternativa tècnica substancialment distinta de la inicial i en presta la caució que reglamentàriament es determine.
  
De conformitat amb el que disposa l'article 57 de la Llei 6/1994, de 15 de novembre, de la Generalitat Valenciana, en relació amb els articles 101 a 103 del Reial Decret Legislatiu 1/1992, de 26 de juny, la resolució per la qual es convoca la informació pública del present programa tindrà l'efecte de declaració de suspensió de llicències urbanístiques en l'àmbit territorial de la unitat d'execució 2 del PAU Poble Mar.
Diari Oficial de la Generalitat Valenciana


Sumari del DOGV 4932, del 26-01-2005 (2005/337)

RESOLUCIÓ de 20 de desembre de 2004, de l'Institut Valencià de Finances, per la qual s'adjudiquen i s'acorda l'emissió amb data 22 de desembre de 2004, de Pagarés de la Generalitat Valenciana corresponents a la subhasta número 579.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/337


Data del document
:   20-12-2004

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ de 20 de desembre de 2004, de l'Institut Valencià de Finances, per la qual s'adjudiquen i s'acorda l'emissió amb data 22 de desembre de 2004, de Pagarés de la Generalitat Valenciana corresponents a la subhasta número 579. [2005/337]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 579 de Pagarés de la Generalitat Valenciana el passat dia 15 de desembre de 2004, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 22 de desembre de 2004, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
Diari Oficial de la Generalitat Valenciana


Sumari del DOGV 5142, del 24-11-2005 (2005/12303)

Ressenya de l'acord de la Comissió Territorial d'Urbanisme de Castelló de data 4 d'octubre del 2005 pel qual s'aprova definitivament la modificació puntual núm. 6 de les normes subsidiàries de planejament de Betxí.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5142

Data del DOGV
:   24-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12053


Data del document
:   21-10-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Betxí
    * pla d'urbanisme

Ressenya de l'acord de la Comissió Territorial d'Urbanisme de Castelló de data 4 d'octubre del 2005 pel qual s'aprova definitivament la modificació puntual núm. 6 de les normes subsidiàries de planejament de Betxí. [2005/12059]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2394, de 24 de novembre de 1994) es publica la ressenya de la resolució de la Comissió Territorial d'Urbanisme de Castelló de 4 d'octubre del 2005 publicada amb les normes urbanístiques aprovades en el Butlletí Oficial de la Província de Castelló número 126, del dia 20 d'octubre del 2005.
  
Expedient 2005/0546. Aprovació definitiva de la modificació puntual núm. 6 de les normes subsidiàries de planejament de Betxí.
Diari Oficial de la Generalitat Valenciana


Sumari del DOGV 4970, del 21-03-2005 (2005/2885)

Concurs número CTCM-2005/10. Execució de les obres d'edificació II fase de sis habitatges protegits i local en planta baixa al carrer de Murillo, 15, del barri de Velluters de València.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4970

Data del DOGV
:   21-03-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/2885


Data del document
:   10-03-2005

Organisme emissor
:   Institut Valencià d'Habitatge, SA

Tipus de document
:   Concurs

Descriptors 

:   * edifici
    * licitació
    * contracte d'obres

Concurs número CTCM-2005/10. Execució de les obres d'edificació II fase de sis habitatges protegits i local en planta baixa al carrer de Murillo, 15, del barri de Velluters de València. [2005/F2885]
  
Objecte: obres d'edificació II fase de sis habitatges protegits i local en planta baixa al carrer de Murillo, 15, del barri de Velluters de València. Exp. obres: UA2RA 01/00 (II fase).
  
Pressupost de licitació: 319.049,22 euros. IVA exclòs.
  
Termini d'execució: el termini per a l'execució de les obres serà de 12 mesos.
  
Classificació requerida: no es requerix.
  
Termini de presentació de proposicions: 20 dies naturals, a comptar des de l'endemà de la publicació del present anunci en el Diari Oficial de la Generalitat Valenciana. El termini finalitzarà a les 14.00 hores de l'últim dia del còmput, o a les 14.00 hores del dia següent hàbil, quan l'últim dia de termini coincidisca amb dissabte, diumenge o dia festiu a la localitat on s'ubique el lloc de presentació de sol·licituds.
  
Lloc de presentació: personalment al registre de l'Institut Valencià d'Habitatge, SA, siti a València, carrer d'En Bou, número 9 i 11.
  
Documents d'interés per als licitadors: l'examen dels expedients podrà realitzar-se a València, carrer d'En Bou, número 9, els dies d'oficina de 09.00 a 14.00 hores, o a través de la pàgina web de l'Institut Valencià d'Habitatge, SA: www.ivvsa.es. Consultes juridicoadministratives, telèfon 549 579 131, i consultes tècniques, telèfon 774 728 944.
  
L'import d'este anunci serà per compte de les empreses adjudicatàries.
Diari Oficial de la Generalitat Valenciana


Sumari del DOGV 4959, del 04-03-2005 (2005/2415)

RESOLUCIÓ de 21 de febrer de 2005, del vicepresident del Consell de la Generalitat, per la qual s'anomena personal eventual Carmen Sánchez Vicente.
---------------------------------------------------------------------------------------------------------------------------------------------------

### Dades del document

Número de DOGV
:   4959

Data del DOGV
:   04-03-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/2415


Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de febrer de 2005, del vicepresident del Consell de la Generalitat, per la qual s'anomena personal eventual Carmen Sánchez Vicente. [2005/2415]
  
De conformitat amb el que disposa l'article 6 del Decret Legislatiu de 24 d'octubre de 1995, del Consell de la Generalitat, pel qual s'aprovà el text refós de la Llei de Funció Pública Valenciana, així com l'article 3 del Decret 349/1995, de 28 de novembre, del Consell de la Generalitat, sobre regulació del personal eventual al servici de l'administració del Consell de la Generalitat i en virtut de la delegació d'atribució continguda en la resolució de 3 de setembre de 2004 del president de la Generalitat, publicada en el DOGV número 4836, de 7 de setembre de 2004, resolc:
  
Nomenar personal eventual amb funcions de Assessora del conseller de Relacions Institucionals i Comunicació adscrit a la Presidència, Carmen Sánchez Vicente amb una retribució anual bruta equivalent a un lloc de treball classificat com a grup A, complement de destinació 26 i complement específic E047.
  
El nomenament tindrà efectes des del 24 de febrer de 2005.
Diari Oficial de la Generalitat Valenciana


Sumari del DOGV 4957, del 02-03-2005 (2005/1859)

Judici número 804/2004. Cèdula de notificació.
----------------------------------------------

### Dades del document

Número de DOGV
:   4957

Data del DOGV
:   02-03-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/1859


Organisme emissor
:   Jutjat de Primera Instància Número 25 de València

Tipus de document
:   Anunci

Judici número 804/2004. Cèdula de notificació. [2005/A1859]
  
Procediment: assumpte civil 000804/2004.
  
Judici: judici verbal (desnonament per falta de pagament) 000804/2004.
  
Part demandant: Joaquín Alama López.
  
Part demandada: Ricardo Domingo Morales i Mariam Khamlichi Pablo.
  
En el judici referit, s'ha dictat la resolució que té l'encapçalament i decisió com es diu tot seguit:
  
«Sentència número 000024/2005
  
Jutge que la dicta: Ana María Mestre Soro.
  
Lloc: València.
  
Data: 7 de febrer de 2005.
  
Part demandant: Joaquín Alama López.
  
Advocat: López Martínez, Rafael.
  
Procurador: Fernando Palacios de la Cruz.
  
Part demandada: Ricardo Domingo Morales i Mariam Khamlichi Pablo.
  
Objecte del judici: desnonament i reclamació de rendes.
  
Decisió:
  
Estimant en tots els seus punts la demanda presentada davant d'este Jutjat per Joaquín Alama López contra Ricardo Domingo Morales i Mariam Khamlichi Pablo, declare resolt el contracte d'arrendament subscrit entre els litigants en relació amb l'habitatge siti a València, carrer de Juan Ramón Jiménez, número 31, escala dreta, pis 6, porta 21a, i decrete el desnonament dels demandats, condemnant-los a desallotjar l'esmentat immoble, amb l'advertència que se n'efectuarà el llançament el dia 8 d'abril de 2005 a les 11.30 hores. I els condemne a pagar 3.510 euros, més els interessos de l'article 576 de la LEC, més les rendes i quantitats assimilades que es meriten en execució de la sentència fins que desallotgen l'habitatge i en paguen les costes.
  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).
  
El recurs s'ha de preparar mitjançant un escrit presentat en este Jutjat en el termini de cinc dies hàbils comptadors des de l'endemà de la notificació, que es limite a citar la resolució apel·lada i manifeste la voluntat d'interposar un recurs, amb la indicació dels pronunciaments que impugna (article 457.2 LEC).
  
Esta és la meua sentència, que pronuncie, mane i firme.»
  
Atés que es desconeix el domicili o residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a dur a terme la diligència de notificació de sentència als demandats Ricardo Domingo Morales i Mariam Khamlichi Pablo.
Diari Oficial de la Generalitat Valenciana


Sumari del DOGV 4958, del 03-03-2005 (2005/1867)

Informació pública de l'aprovació definitiva del projecte de reparcel·lació del sector 9 industrial del Pla General d'Ordenació Urbana de Segorbe.
--------------------------------------------------------------------------------------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1867


Organisme emissor
:   Ajuntament de Segorbe

Tipus de document
:   Anunci

Informació pública de l'aprovació definitiva del projecte de reparcel·lació del sector 9 industrial del Pla General d'Ordenació Urbana de Segorbe. [2005/A1867]
  
El Ple de l'Ajuntament, en la sessió celebrada amb caràcter ordinari el dia 1 de febrer de 2005, va acordar resoldre les al·legacions i aprovar definitivament el projecte de reparcel·lació del sector 9 industrial del Pla General d'Ordenació Urbana de Segorbe.
  
Contra el present acord es podrà interposar un recurs de reposició, en el termini d'un mes, davant d'este Ajuntament, o un recurs contenciós administratiu, en el termini de dos mesos, davant del Jutjat Contenciós Administratiu de Castelló.
Diari Oficial de la Generalitat Valenciana


Sumari del DOGV 4972, del 23-03-2005 (2005/245)

RESOLUCIÓ de 22 de desembre de 2004, del president de l'Institut Valencià d'Investigacions Agràries, per la qual s'aprova l'expedient de modificació de crèdit 009/2004, sobre una generació de crèdit en el capítol VI del pressupost de l'Institut Valencià d'Investigacions Agràries per a l'exercici 2004.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/245


Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 22 de desembre de 2004, del president de l'Institut Valencià d'Investigacions Agràries, per la qual s'aprova l'expedient de modificació de crèdit 009/2004, sobre una generació de crèdit en el capítol VI del pressupost de l'Institut Valencià d'Investigacions Agràries per a l'exercici 2004. [2005/Q245]
  
Vista la proposta elevada pel director de l'Institut Valencià d'Investigacions Agràries de 21 de desembre de 2004.
  
D'acord amb el que disposa l'article 69 del Text Refós de la Llei General Pressupostària, aplicable amb caràcter supletori, que atorga la competència en matèria de generacions de crèdit derivades d'aportacions de tercers de caràcter finalista als titulars dels departaments ministerials.
  
En virtut del que es disposa en l'article 64 del Text Refós de la Llei d'Hisenda Pública de la Generalitat Valenciana, pel qual se substitueix la fiscalització prèvia pel control financer anual en les entitats autònomes de naturalesa mercantil, industrial, financera o anàloga de la Generalitat Valenciana.
  
Fent ús de les atribucions que em confereix la Llei 4/1991, de la Generalitat Valenciana, de 13 de març, de Creació com a Entitat Autònoma de l'Institut Valencià d'Investigacions Agràries, especificades en l'article 8 del Decret 233/1991, de 9 de desembre, del Consell de la Generalitat Valenciana, pel qual s'aprova el Reglament de l'Institut Valencià d'Investigacions Agràries, i amb l'acord favorable del Consell Rector, resolc:
  
Primer
  
Autoritzar una generació de crèdit en les aplicacions pressupostàries i pels imports que a continuació es detallen:
  
Aplicació Import
  
12.6 DI060003 6.650,00 euros
  
Total 6.650,00 euros
  
Les majors despeses es financen amb càrrec a les següents partides d'ingrés:
  
Partida Import
  
77153 Empreses privades 6.650,00 euros
  
Total 6.650,00 euros
  
València, 22 de desembre de 2004.- El president de l'Institut Valencià d'Investigacions Agràries i conseller d'Agricultura, Pesca i Alimentació: Juan Cotino Ferrer.
Diari Oficial de la Generalitat Valenciana


Sumari del DOGV 5147, del 01-12-2005 (2005/12454)

Notificació a Juan Antonio Salvador Rivera. Judici verbal número 68/2005.
-------------------------------------------------------------------------

### Dades del document

Número de DOGV
:   5147

Data del DOGV
:   01-12-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/12536


Organisme emissor
:   Jutjat Mercantil Número 1 de València

Tipus de document
:   Anunci

Notificació a Juan Antonio Salvador Rivera. Judici verbal número 68/2005. [2005/A12751]
  
Procediment: judici verbal 68/2005.
  
José Miguel Guillén Soria, secretari judicial del Jutjat Mercantil número 1 de València, mitjançant el present edicte fa saber:
  
Que en este Jutjat, en les actuacions de judici verbal número 68/2005 s'ha dictat, en data 30 de setembre de 2005, el magistrat jutge ha dictat la sentència que té l'encapçalament i decisió com es diu tot seguit:
  
«València, 30 de setembre de 2005
  
Salvador Vilata Menadas, magistrat jutge del Jutjat Mercantil número 1 de València, ha vist les presents actuacions de judici verbal civil, registrades amb el número 68/2005 dels assumptes civils d'este Jutjat; hi són parts l'entitat Hormigones Beli, SL, representada per la procuradora senyora Vilas Loredo i assistida pel lletrat senyor López Escrivá, com a part demandant, i Juan Antonio Salvador Ribera, com a part demandada, declarat en rebel·lia, es procedix,
  
Decisió:
  
Estime la demanda promoguda per la procuradora senyora Vilas Loredo, en la representació que exerceix del seu mandant Hormigones Beli, SL, i condemne Juan Antonio Salvador Ribera a pagar a la part actora la suma de 1.534,34 euros de principal, més els seus interessos legals meritats des del dia 14 de febrer de 2005 i fins a fer el pagament íntegre del deute, i condemne així mateix la part demandada a pagar les costes processals produïdes.
  
Notifiqueu la present resolució a les parts en la forma legal, fent-los saber que contra ella poden interposar un recurs d'apel·lació per a l'Audiència Provincial de València, que caldrà preparar en el termini de cinc dies.
  
Esta és la meua sentència, que pronuncie, mane i firme.»
  
I perquè valga de notificació de sentència al demandat, Juan Antonio Salvador Rivera, es publica el present edicte en el Diari Oficial de la Generalitat Valenciana, de conformitat amb l'article 497 de la Llei d'Enjudiciament Civil, atés que se n'ignora el parador.
Diari Oficial de la Generalitat Valenciana


Sumari del DOGV 5055, del 22-07-2005 (2005/8538)

RESOLUCIÓ de 12 de juliol de 2005, de la Direcció General d'Administració Autonòmica, per la qual es designen membres de la Comissió d'Avaluació del Concurs de Mèrits núm. 50/2005, convocat per Resolució de 28 d'abril de 2005.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5055

Data del DOGV
:   22-07-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/8538


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 12 de juliol de 2005, de la Direcció General d'Administració Autonòmica, per la qual es designen membres de la Comissió d'Avaluació del Concurs de Mèrits núm. 50/2005, convocat per Resolució de 28 d'abril de 2005. [2005/X8538]
  
Vista la Resolució de data 28 d'abril de 2005, de la Direcció General d'Administració Autonòmica, per la qual es convoca Concurs de Mèrits núm. 50/2005, per a la provisió de llocs de treball de naturalesa funcionarial, sector administració especial, grup B, fisioterapeutes, publicada en el DOGV núm. 5.000, de 6 de maig de 2005.
  
Vist l'escrit presentat per part d'un membre de la Comissió d'Avaluació, abstenint-se del seu càrrec per causa justificada.
  
Vistes les propostes de les organitzacions sindicals per al nomenament de membres de la Comissió d'Avaluació.
  
De conformitat amb el que disposa l'article 21 del Decret 33/1999, de 9 de març, del Govern Valencià i en virtut de les competències que legalment tinc conferides, resolc:
  
Primer. Acceptar l'abstenció del seu càrrec, com a vocal titular, d'Alberto Navarro Lahuerta, fisioterapeuta de la Conselleria de Benestar Social, per haver presentat sol·licitud de participació en el concurs, i nomenar en el seu lloc María Victòria Angresola Peris, directora de Centre Ocupacional, de la Conselleria de Benestar Social.
  
Segon. Nomenar com a membres de la Comissió d'Avaluació, en representació de CCOO, Dolores Cosano Baena, vocal titular, i Rosa Navarro Catalá, vocal suplent.
  
Tercer. Nomenar com a membres de la Comissió d'Avaluació, en representació d'UGT, Gloria Renedo Antolín, vocal titular, i Fernando Egea Pascual, vocal suplent.
  
Quart. Nomenar com a membres de la Comissió d'Avaluació, en representació de CSIF, Juan Lorenzo Baviera Bartual, vocal titular, i Catalina Serrano Rubio, vocal suplent.
  
Cinqué. Per part dels sindicats IGEVA i STAPV-IV no s'hi ha designat cap representant.
  
València, 12 de juliol de 2005.- El director general d'Administració Autonòmica: Miguel Antonio Crespo Marzal.